ექსპერტები უკრაინის შეიარაღებული ძალების მდგომარეობას აფასებენ
სტივენ ბლენკი და კეირ ჯაილსი უკრაინის შეიარაღებული ძალების პრობლემებზე და მოდერნიზაციის შესაძლებლობებზე საუბრობე
ვაშინგტონი — დასავლეთის შეფასებით, უკრაინის თავდაცვის სამინისტროს კონტროლს 70-დან 130 ათასამდე შეიარაღებული ჯარისკაცი ექვემდებარება. მაგრამ სტივენ ბლენკი, ამერიკული საგარეო პოლიტიკის საბჭოდან, ამბობს, რომ უკრაინის შეიარაღებულ ძალებს უამრავი პრობლემა აქვთ. ოქსფორდის კონფლიქტების კვლევის ცენტრის ხელმძღვანელი კეირ ჯაილსი ამბობს, რომ უკრაინა საკუთარი შეიარაღებული ძალების მოდერნიზებას ცდილობდა. ექსპერტები ამბობენ, რომ რუსეთს ჯარის მოდერნიზება, 2008 წელს, საქართველოსთან ხუთდღიან ომში ცუდმა ეფექტურობამ უკარნახა. ერთ-ერთი რეფორმა რუსეთის ძალების მეტ მობილურობას და ლოკალურ კონფლიქტებზე სწრაფ რეაგირებას ეხებოდა. ამ რეფორმების შედეგი უკრაინის ყირიმის ანექსიის დროს გამოჩნდა. ექსპერტები ამბობენ, რომ უკრაინა ჯერ კიდევ ძველი, საბჭოთა ტიპის მრავალრიცხოვანი ჯარის კონცეფციას იყენებს. ჯაილსი ამბობს, რომ უკრაინის ჯარის კიდევ ერთი პრობლემა, მისი წევრების ერთგულების შესაძლო დაყოფა შეიძლება გახდეს. პრო-რუსული სეპარატისტები, აღმოსავლეთ უკრაინაში თორმეტამდე დასახლებულ პუნქტს და ქალაქს აკონტროლებენ. ამასთან ერთად დაახლოებით 40 ათასი რუსი სამხედრო, შესაძლო შეჭრის დამრტყმელი ძალა, უკრაინის საზღვართან არის განლაგებული. კეირ ჯაილსი და სხვები ამბობენ, რომ თუ შეჭრა მოხდება, უკრაინის ჯარი რუსეთის მოსაგერიებლად მზად არ არის. ექსპერტები ამბობენ, რომ თუ რუსეთი აღმოსავლეთ უკრაინაშ შეიჭრება, ის ხანგრძლივი ომის რისკის წინაშე აღმოჩნდება, განსაკუთრებით იმ შემთხვევაში, თუ უკრაინელები პარტიზანულ ბრძოლას დაიწყებენ. ანალიტიკოსების აზრით, ასეთი სცენარი მოსკოვს არ მოსწონ